
Sfinţii 26 de mucenici din Goţia 
(s.v. 26 martie / s.n. 08 aprilie) 


Sfinții 26 de mucenici care au pătimit în Goţia pe vremea împărăției lui Valent 
(364-378) şi Graţian (378-379) de la Ungherih, împăratul goților, pentru Hristos: 
preoţii: Vatus şi Virca, dimpreună cu cei 2 fii şi cele 3 fiice ale sale, monahul Apri- 
lla şi doisprezece mireni: Avip, Agna, Riax, lgatrax, Iscoos, Sila, Sighita, Suiril, 
Seimvla, Terma, Filga şi 7 femei muceniţe: Ana, Alla, Varis, Moico, Mamica, Bir- 
go, Animaisa, care s-au săvârşit arzând de vii într-o biserică (ţ 375) Văduva împă- 
răteasă a goților, pe nume Gaata, fiind creştină, împreună cu fica sa Duclida, adu- 
nând moaştele lor, le-a adus în Cizic, cetatea grecească. Apoi ea însăşi, întorcân- 
du-se în patria sa, a fost ucisă cu pietre de necredincioşi; iar fiica ei s-a săvârşit cu 
pace în Cizic. 

Acatist întru lauda Sfinţilor martiri care au pătimit în Goţia 


Rugăciunile începătoare 
În numele Tatălui și al Fiului şi al Sfântului Duh, Amin. 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


XP PP PP IP IP 3 E II II II 2 E E E E XX 
Xp e PP IP IP 3 E II II II 2 DE E E E XXX 


Ar De Dr dr dr De Dr dr dr dr Dr dr dr dr Dr dr dr Dr de dr dr Ar A A 


De Ar Ar dr Dr dr dr Dr Dr dr dr dr Dr dr dr Dr Dr dr dr Dr de dr dr fr A d 


XP PP PP IP IP 3 3 II II II 2 E E E E XX 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 


Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 


Apoi troparele de umilinţă, glasul 6: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Apoi: 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


XR 


Troparul Sfinţilor 26 de mucenici, din Goţia (glasul al 4-lea): Cei 26 de mucenici 
ai Tăi, Doamne din Goţia, întru nevoinţele lor, cununile nestricăciunii au dobândit 
de la Tine, Dumnezeul nostru, că având tăria Ta, pe chinuitori au învins; zdrobit-au 
şi ale demonilor neputincioase îndrăzniri. Pentru rugăciunile lor, mântuieşte sufle- 
tele noastre, Hristoase Dumnezeule! 


Condacul Sfinţilor 26 de mucenici, din Goţia (glasul al 4-lea): Luminători lumi- 
nați v-aţi arătat, dumnezeieştilor mucenici, făptura toată luminând-o cu strălucirea 
minunilor, dezlegând neputinţele şi adâncul întunericului izgonind şi lui Hristos 
Dumnezeu neîncetat vă rugaţi pentru noi toţi. 


&&& 


Condacul 1 

Pe râvnitorii prea fierbinți pentru Treime, biruitorii cugetărilor păgâne cu cântări 
de mulţumire să-i slăvim astăzi, ca pe cei ce slăviţi în veci au fost de Domnul Hri- 
stos, cu a cărui jertfă s-au unit prin arderea de tot; către care să strigăm: Bucurați- 
vă, mucenicilor din Goţia! 


Icosul 1 

Îngerii cei din cer stătători înaintea Treimii, s-au minunat de luptele voastre şi vă- 
zând chinurile pe care le pătimeaţi în trup, ca şi cum aţi fi fost fără de trup, de faţă 
au stat, îmbărbătându-vă spre buna biruinţă cu grăiri şi cântări ca acestea: 
Bucuraţi-vă, cei care pe Hristos închipuiţi; 

Bucuraţi-vă, cei care pentru E aţi fost jertfiți; 
Bucuraţi-vă, oştire din multe neamuri aleasă; 
Bucuraţi-vă, a ţării voastre pârgă prea frumoasă; 
Bucuraţi-vă, prin flăcări ridicaţi la înălțime; 
Bucuraţi-vă, că trageţi după voi mare mulţime; 
Bucuraţi-vă, odihna Domnului ca Heruvimii; 
Bucuraţi-vă, sălaşe şi tronuri ale Treimii; 
Bucuraţi-vă, biserici în Biserică arzând; 
Bucuraţi-vă, că-n flăcări v-aţi mutat de pe pământ; 
Bucuraţi-vă, în jurul Sfântului Potir uniţi; 
Bucuraţi-vă, în chinuri cu Hristos împărtăşiți; 
Bucuraţi-vă, mucenicilor din Goţia! 


Condacul al 2-lea 

Neamurile, cunoscându-se pe sine împreună moștenitoare şi mădulare Aceluiași 
Trup şi împreună părtașe făgăduințelor Tale, lisuse, prin Evanghelie, cu picioare 
vesele se grăbeau către Lumină, cântându-Ți: Aliluia! 


Icosul al 2-lea 

aproape ai voştri, ați stat bărbăteşte lângă Cel neapropiat, jertfit pe când din toate 
părțile limbile focului vă cuprindeau; pentru care cu cutremur, strigăm: 
Bucuraţi-vă, casnici ai Domnului şi prieteni ai Lui, de aproape; 

Bucuraţi-vă, cei ce în drum spre odihnă, trecut-aţi prin foc şi prin ape; 
Bucuraţi-vă, scări poleite cu Duhul, prea tare pe cer rezemate; 

Bucuraţi-vă, pod ce de-a lung şi de-a latul în veci, omenirea străbate; 
Bucuraţi-vă, grâu măcinat şi prea copt în locașul în care aţi primit pătimirea; 
Bucuraţi-vă, cei care-n stâlpul de foc luminat v-aţi unit cu Dumnezeirea; 
Bucuraţi-vă, părtași în Domnul Hristos la firea dumnezeiască; 

Bucuraţi-vă, calzi rugători pentru toată latura creştinească; 

Bucuraţi-vă, soli prea fierbinţi către Domnul ai ţării de la Istru şi Carpaţi; 
Bucuraţi-vă, martori în albe veşminte, de-al Mielului dor veşnic într-aripaţi; 
Bucuraţi-vă, minuni izvorâte-ntre goți mai întâi decât toate; 

Bucuraţi-vă, lucrări ale Duhului Sfânt în ținutul din miazănoapte; 
Bucuraţi-vă, mucenicilor din Goţia! 


Condacul al 3-lea 

Marginile lumii întru cunoștința Adevărului s-au luminat, umbrind Puterea Celui 
PreaÎnalt peste apostolii Domnului; deci, mai întâi, cel întâi chemat, pescarul An- 
drei, strălucind cu vestea cea bună neagra întindere-a Sciţiei, a cântat: Aliluia! 

Icosul al 3-lea 

Apoi, din întunecate depărtări venind barbarii și înstăpânindu-se la Istru, deseori 
robeau creștini cu-ai lor prezbiteri din Imperiu și îi strămutau în miazănoapte; din- 
tre ei avea să răsară această mulțime de martiri, pe care noi astfel îi lăudăm: 
Bucuraţi-vă, rod grabnic din sămânță prea aleasă; 

Bucuraţi-vă, prin care mare milă se revarsă; 

Bucuraţi-vă, răsadul sfintei propovăduiri; 

Bucuraţi-vă, mireasma cereştilor adumbriri; 

Bucuraţi-vă, tămâia mult primitei rugăciuni; 

Bucuraţi-vă, icoana curăţirii-ntregii lumi; 

Bucuraţi-vă, urmaşii credincioșilor robiți; 

Bucuraţi-vă, odrasle din evlavioşi părinți; 

Bucuraţi-vă și voi, cei câştigaţi dintre păgâni; 

Bucuraţi-vă, grâu tainic din trupul cereşti pâini; 

Bucuraţi-vă, goți care aţi păşit spre luminare; 

Bucuraţi-vă, carpi plini de duhovnicească lucrare; 

Bucuraţi-vă, mucenicilor din Goţia! 


Condacul al 4-lea 

Marele Constantin, aducând vifor de urgie asupra goților, hotarul Împărăției l-a tins 
la miazănoapte de Dunăre şi pe păgâni i-a silit numaidecât să lase prigoana asupra 
Bisericii; deci mângâindu-se, creştinii cântau: Aliluia! 


Icosul al 4-lea 

Eliberaţi s-au arătat păstorii geţi din Goţia de întunericul cel păgânesc, când pribe- 
gii creștini le-au vestit pe Păstorul cel mare, cel ce ridică păcatul lumii; şi dintr- 
înşii s-au ridicat martori cu viaţa lor ai Mielului, care aud de la toţi ne-ncetat: 
Bucuraţi-vă, martori credincioşi lui lisus pe pământ și în cer; 

Bucuraţi-vă, prieteni ai Lui, ce cu dor nesfârșit, biruit-aţi cumplite dureri; 
Bucuraţi-vă, oameni cereşti și puteri viețuind pe pământ; 

Bucuraţi-vă, corturi ale mărturiei în stâlpul cel de foc arzând; 

Bucuraţi-vă, seminție aleasă, neam sfânt, binecuvântat de Dumnezeu; 

Bucuraţi-vă, cei ce spre lauda voastră întăriți și smerit glasul meu; 

Bucuraţi-vă, prunci de păstori lăudând pe Păstorul cel mare; 

Bucuraţi-vă, raze din stele cu fața-ndreptată spre Soare; 

Bucurați-vă, stâlpi şi temeiuri credinţei în Fiul cel înomenit,; 

Bucuraţi-vă, trupuri zdrobite pe care Biserica mai mult s-a-ntărit; 

Bucuraţi-vă, vii şi în veac lucrători, ca Acela în care aţi crezut; 

Bucuraţi-vă, preoţi, monahi şi popor, care-n mijlocul nostru şedeţi nevăzut; 
Bucuraţi-vă, mucenicilor din Goţia! 

Condacul al 5-lea 

A fost pentru toţi credincioşii goți stea cu dumnezeiască insuflare luminătorul mar- 
tir Nichita, căci cuvântul vitejesc şi pilda îndrăznelii sale s-au săpat, cu litere de 
aur, în inimile celor care spre chinuri se pregăteau, cântând: Aliluia! 


Icosul al 5-lea 

Văzut-au, cu limpezime, pruncii credinţei creştine pe Fiul născut din veci din Tatăl, 
când ochii cugetători le-au fost curăţaţi, prin cuvântul dascălilor din Capadocia, ca 
acel Eutihie, pomenit de marele Vasile, pregătitor al celor ce aud: 

Bucuraţi-vă, în Domnul, mucenici prea străluciți; 

Bucuraţi-vă, prunci ageri de buni dascăli pregătiți; 

Bucuraţi-vă, urmașii lui Nichita-n pătimiri; 

Bucuraţi-vă, pecetea bunei lui mărturisiri; 

Bucuraţi-vă, de alesul Eutihie-nvăţaţi; 

Bucuraţi-vă, comoara dintre Istru şi Carpaţi; 

Bucuraţi-vă, mirarea Puterilor îngerești; 

Bucuraţi-vă, balsamul durerilor omenești; 

Bucuraţi-vă, sămânță roditoare-ntru răbdare; 

Bucuraţi-vă, atleți la cereasca alergare; 

Bucuraţi-vă, sinaxă în corturi ca Israil; 

Bucuraţi-vă, viteji luptători cu duh umil; 

Bucuraţi-vă, mucenicilor din Goţia! 


Condacul al 6-lea 

Alergarea luptei celei bune bărbăteşte v-a fost însuflețită, pătimitorilor din Goţia, 
de mărturisitorii, purtători de Dumnezeu, care au strălucit înainte de voi şi privind 
icoana lor, le-aţi râvnit fericitul sfârşit, cântând: Aliluia! 


Icosul al 6-lea 

Strălucind printre goți cei ce pecetluit-au, prin sânge, că adevărat este Dumnezeu, 
ca Inna, Rimma și Pinna, cei înecaţi în Dunăre sau Sava cel topit în râul Buzău, 
înainte mergători s-au făcut celor 26 de mucenici, care prin cântare sunt astfel lău- 
dați: 

Bucuraţi-vă, cugete tari în mijlocul cumplitei prigoane; 

Bucuraţi-vă, râuri de foc, din ţărână trecute-n icoane; 

Bucuraţi-vă, limbi de văpaie, pricepute de neamuri prea multe; 

Bucuraţi-vă, prieteni pe care promis-a Hristos să v-asculte; 

Bucuraţi-vă, cei dintr-o vreme cu Sava, de psalmi cântătorul; 

Bucuraţi-vă, cei ce pe tronuri şedeți lângă Mântuitorul; 

Bucuraţi-vă, cei de un cuget cu Inna și Rimma şi Pinna; 

Bucuraţi-vă, cei ce-n orbiri de scânteie văzut-aţi Lumina; 
Bucuraţi-vă, sfinți adunaţi lângă Sfântul ce-n voi chip luase; 
Bucuraţi-vă, pe pământ călători, strămutați întru zări prea frumoase; 
Bucuraţi-vă, ai martirilor dinainte de voi slăvitori, prin urmare; 
Bucuraţi-vă, cei ce săltaţi în Lumina cea nepieritoare; 

Bucuraţi-vă, mucenicilor din Goţia! 


Condacul al 7-lea 

Luptătorii neînfricaţi pentru Împărăţia cea nepământească, cei 26 de creştini, pof- 
teau mai curând să se mute din acest veac trecător, decât rămânând, să Îl tăgădu- 
iască pe Cel pe care-L cinsteau ca Mântuitor, cu cântarea: Aliluia! 


Icosul al 7-lea 

Athanaric, conducătorul goților, a poruncit să fie daţi pieirii creștinii, socotindu-i 
iscoadele Împărăției Romane; de o asemenea tiranică poruncă nu v-aţi înfricoșat, 
mucenicilor din Goţia, pentru care îndrăzneală, primiţi unele ca acestea: 
Bucuraţi-vă, că-n Legea nouă neclintit aţi stat; 

Bucuraţi-vă, că legea morţii nu v-a-nfricoşat; 

Bucuraţi-vă, că glasul lui Hristos aţi ascultat; 

Bucuraţi-vă, că slujba voastră nu aţi încetat; 

Bucuraţi-vă, prezbiteri doritori de Liturghie; 

Bucuraţi-vă, ostașii altui fel de-mpărăţie; 

Bucuraţi-vă, pribegii patriei de pe pământ; 

Bucuraţi-vă, poporul Sionului celui sfânt; 

Bucuraţi-vă, copii ce aţi pierit la piept de mame; 

Bucuraţi-vă, creştini ce v-aţi topit de-a Vieţii foame; 

Bucuraţi-vă, cei care ați tânjit de dreaptă sete; 

Bucuraţi-vă, cei care biruit-aţi legi nedrepte; 

Bucuraţi-vă, mucenicilor din Goţia! 


Condacul al 8-lea 

Văzând străina naștere, cea pentru viaţa cea de veci, a celor care ca mucenici sunt 
astăzi prăznuiţi, să ne înstrăinăm şi noi de lumea cea deşartă; că aceia, porunca ne- 
bună neluând în seamă, s-au adunat în Biserica lor, cântând: Aliluia! 


Icosul al 8-lea 

Erau cu totul între cei de jos, în Biserica lor, cea într-un cort smerit rânduită şi de 
Cel de Sus nicicum nu s-au depărtat mucenicii, ci mai mult cu osârdie cântau cân- 
tările Jertfei nesângeroase, pentru care le cântăm, cu Biserica a toată lumea: 
Bucuraţi-vă, preoţi şi neam credincios, adunaţi la cântare; 

Bucuraţi-vă, închipuind îngereștile stări printr-a voastră înainte-stare; 
Bucurați-vă, Vatusis şi Vircas, prezbiterii ce-aţi păstorit adunarea; 
Bucuraţi-vă, că până la capăt, v-aţi împlinit părinteşte chemarea; 
Bucuraţi-vă, că aţi hrănit din Scriptură, poporul lui Dumnezeu; 
Bucuraţi-vă, c-aţi adăpat din Evanghelii, trupul cel înţelegător al Hristosului Său; 
Bucuraţi-vă, că aţi adus Sfânta Jertfă, cu luare-aminte, în pace; 
Bucuraţi-vă, că păgânii afară mişunau încolo şi-ncoace; 

Bucuraţi-vă, că nici când flăcări cuprins-au Biserica nu v-aţi temut; 
Bucuraţi-vă, cei care turma prin flăcări, spre Staul nevătămată o aţi trecut; 
Bucuraţi-vă, că-n trupurile voastre arse s-a vădit statornicia credinţei; 
Bucuraţi-vă, din Mâna cea de sus primindu-vă lupta şi cununa biruinţei; 


Bucuraţi-vă, mucenicilor din Goţia! 


Condacul al 9-lea 


S-a minunat toată firea îngerească de lucrul acesta prea mare care s-a petrecut în 
Goţia, cum 26 de creștini cu firi simţitoare au îndurat, ca şi cum ar fi fost afară din 


trup, arderea de tot, cântând Izbăvitorului: Aliluia! 


Icosul al 9-lea 


Tiranul Ingurich rămas-a ca unul fără de glas văzând vitejeasca voastră îndrăznea- 
lă, prin care în ciuda poruncii, v-aţi adunat la slujirea cea obişnuită; dar, în urmă 
poruncă a dat să fiți arşi în sfințitul Locaş, sfârşit mucenicesc pentru care noi cân- 


tăm aşa: 

Bucuraţi-vă, biserici ale Domnului Hristos; 
Bucuraţi-vă, noi corturi poporului credincios; 
Bucuraţi-vă, sfânt templu noului Ierusalim; 
Bucuraţi-vă, altare, către care noi venim; 
Bucuraţi-vă, prinoase, sfântă ardere de tot; 
Bucuraţi-vă, vii corturi care-aţi pătimit în cort; 
Bucuraţi-vă, aduceri ca o jertfă legănată; 
Bucuraţi-vă, că umpleţi de mireasmă lumea toată; 
Bucuraţi-vă, Avipe şi călugărul Arpila; 
Bucuraţi-vă, la Domnul mijlocind să-Şi tindă mila; 
Bucuraţi-vă, Igâtrax şi Agnăs cu Riax, Sfinţii; 
Bucuraţi-vă, de-a pururi în Ţara Făgăduinţii; 
Bucuraţi-vă, mucenicilor din Goţia! 


Condacul al 10-lea 

Erau alături de preotul Vircas cei 2 fii şi cele 3 fiice, când Impodobitorul tuturor, 
cu asemănarea pătimirii i-a chemat la Sine, arătându-i asemenea cu EI; iar ei, cu 
glas tânăr, cântau ca şi cei trei Tineri în Babilon: Aliluia! 


Icosul al 10-lea 

Gaatha, regina goților şi fiica ei, Dulcilla, împreună cu creștinul Velas, au adunat, 
cu grijă, Sfintele voastre oseminte şi ca pe o comoară de mult preţ, le-au sărutat cu 
lacrimi, a voastră luptă socotind în minte şi către voi strigând, ca unor vii: 
Bucuraţi-vă, mireni pătimind cu monahul Arpila în aceeași unire; 

Bucuraţi-vă, sfinți şi tovarăşi pe calea spre dumnezeire; 

Bucuraţi-vă, preoţi Vatusis şi Vircas, slujind Sfânta Jertfă curat; 

Bucuraţi-vă, văzând sângele vostru cu sângele Mielului amestecat; 

Bucuraţi-vă, Sfinte fecioare, păşind în cămara de Mire; 

Bucuraţi-vă, Ana, Virgo şi Ală, dobândind nemurire; 

Bucuraţi-vă, Lârisa, Animâis, Moicd şi Mamica, Sfintelor femei; 

Bucuraţi-vă, că sângiurile voastre s-au făcut Bisericii temei; 

Bucuraţi-vă, Suiril şi Seimvlas dintre martirii bărbaţi; 

Bucuraţi-vă, Isc6os, Termas şi Filgas, martori nestrămutaţi; 

Bucuraţi-vă, Sigitas, Sila şi acel credincios nenumit; 

Bucuraţi-vă, că frunţile voastre de cununile slavei au strălucit; 

Bucuraţi-vă, mucenicilor din Goţia! 


Condacul al 11-lea 

Oraşul Cizicului, cel din Asia, s-a făcut primitor al vostru, căci acolo regina Gaatha 
v-a aşezat cinstitele moaşte, o, mucenicilor, spre a fi cinstite de creştinii care se vor 
apropia cu credință şi dragoste sfântă de dânsele, cântând lui Dumnezeu: Aliluia! 


Icosul al 11-lea 

Turnuri şi făclii de lumină primitoare îi vedem pe pătimitorii din Goţia, îmbărbă- 
tându-i pe cei năpăstuiți pentru credință şi chemându-i la mărturisire; spre care şi 
noi să alergăm cu osârdie, netemători, cu veselie cântându-le lor: 

Bucuraţi-vă, îndemnuri de-a trăi în Adevăr; 

Bucuraţi-vă, căi drepte către prea înalte zări; 

Bucuraţi-vă, cei care aţi gustat din Pomul vieții; 

Bucuraţi-vă, luând în veci arvuna tinereţii; 

Bucuraţi-vă, gustând dintru nectarul veşniciei,; 

Bucuraţi-vă, puternici păzitori ai României; 

Bucuraţi-vă, la Domnul soli Bisericii întregi; 

Bucuraţi-vă-ndreptarea călătorilor pribegi; 

Bucuraţi-vă, scăparea credincioşilor robiţi; 

Bucuraţi-vă, nădejdea celor deznădăjduiți; 
Bucuraţi-vă, izvorul darurilor celor bune; 
Bucuraţi-vă, în cântec care nu se poate spune; 
Bucuraţi-vă, mucenicilor din Goţia! 


Condacul al 12-lea 


Iertarea păcatelor și harul înfierii mijlociţi-le nouă, mucenicilor buni biruitori, celor 
ce suntem înviforați în marea cea amară a feluritelor neputințe, ca străvezii făcân- 


du-ne luminilor Duhului, să cântăm: Aliluia! 


Icosul al 12-lea 


Lăudând cea cu bună-cuviinţă mucenicie a voastră, mult-pătimitorilor, întru cântări 
de biruinţă vă facem pomenirea, bisericilor însuflețite, că întru voi sălășluindu-Se, 


cu prea slăvire, Dumnezeu pe toți i-a învăţat a vă cânta: 

Bucuraţi-vă, zori ale mărturisiri în părțile din miazănoapte; 

Bucuraţi-vă, şi-n rugăciune degrab” pomeniţi-i pe toți şi pe toate; 
Bucuraţi-vă, pietre din care ziditu-Și-a Domnul jertfelnic; 

Bucuraţi-vă, repede risipitori ai oricărui cuget vrăjmaş ori părelnic; 
Bucuraţi-vă, arderi de tot întru care Stăpânul aflat-a prea bună mireasmă; 
Bucuraţi-vă, cei ce cu ploi de minuni ne stropiţi din înalt, cu aghiasmă; 
Bucuraţi-vă, că Gaatha şi Velas a voastră pildă vitează-au urmat; 
Bucuraţi-vă, că întorcându-se în ţară, de către cumpliții păgâni morţii s-au dat; 
Bucuraţi-vă, că împreună cu dânşii în cer dănțuiți; 

Bucuraţi-vă, că împreună cu noi pe pământ izbândiţi; 

Bucuraţi-vă, trupurilor noastre grabnică tămăduire; 

Bucuraţi-vă, încă și sufletelor întemeiată mântuire; 

Bucuraţi-vă, mucenicilor din Goţia! 


Condacul al 13-lea (3 ori): 


O, mucenicilor prea slăviți în ţinuturile de dincoace de Dunăre, cei care pentru 
mărturisirea Adevărului v-aţi dat trupurile spre ardere de tot, în Biserică, primiți 
acest smerit dar de acum şi spre focul îndumnezeirii, îndreptaţi-i pe cei ce cântă: 


Aliluia! 
Se zice apoi, iarăşi: 


Icosul 1 


Ingerii cei din cer stătători înaintea Treimii, s-au minunat de luptele voastre şi vă- 
zând chinurile pe care le pătimeaţi în trup, ca și cum aţi fi fost fără de trup, de faţă 


au stat, îmbărbătându-vă spre buna biruinţă cu grăiri şi cântări ca acestea: 

Bucuraţi-vă, cei care pe Hristos închipuiţi; 
Bucuraţi-vă, cei care pentru EI aţi fost jertfiți; 
Bucuraţi-vă, oştire din multe neamuri aleasă; 
Bucuraţi-vă, a ţării voastre pârgă prea frumoasă; 
Bucuraţi-vă, prin flăcări ridicaţi la înălțime; 
Bucuraţi-vă, că trageţi după voi mare mulțime; 
Bucuraţi-vă, odihna Domnului ca Heruvimii; 
Bucuraţi-vă, sălaşe şi tronuri ale Treimii; 
Bucuraţi-vă, biserici în Biserică arzând; 
Bucuraţi-vă, că-n flăcări v-aţi mutat de pe pământ; 
Bucuraţi-vă, în jurul Sfântului Potir uniţi; 
Bucuraţi-vă, în chinuri cu Hristos împărtăşiți; 
Bucuraţi-vă, mucenicilor din Goţia! 


Condacul 1 

Pe râvnitorii prea fierbinți pentru Treime, biruitorii cugetărilor păgâne cu cântări 
de mulţumire să-i slăvim astăzi, ca pe cei ce slăviţi în veci au fost de Domnul Hri- 
stos, cu a cărui jertfă s-au unit prin arderea de tot; către care să strigăm: Bucurați- 
vă, mucenicilor din Goţia! 


Se zice apoi, această: 
Rugăciune 


Mucenicilor buni biruitori ai Celui ce a biruit moartea și stăpâneşte peste cei vii şi 
peste cei morţi, folosiți cu pătimirile voastre poporului celui creştinesc, care cade 
la voi cu umilință: voi aţi pătimit în Biserică, deci arătaţi-ne şi pe noi biserici în 
care să odihnească Dumnezeu; voi ați pătimit în văpaie de foc, înflăcărați deci ini- 
mile noastre, să ardă de dor pentru Ziditorul, asemenea Serafimilor; voi v-aţi jertfit 
în lucrarea Liturghiei, spre care Îngerii doresc să privească, rugaţi deci pe Domnul 
să ne primească întru împărtăşire, ca mlădiţe vii şi sănătoase ale butucului viței, 
Hristos; sângiurile voastre s-au amestecat cu Sângele Lui, rugați-vă deci să primim 
și noi acest Sânge scump prin Euharistie. 


Noi am făcut răutate înaintea Domnului, voi însă ați umblat pe căile Lui. Noi L-am 
tăgăduit, iar voi L-aţi mărturisit. Noi ne-am făcut fii ai cărnii, dar voi v-aţi arătat 
Fu ai lui Dumnezeu, născându-vă, pentru veșnicie, nu din carne, nici din poftă 
omenească, ci, cu adevărat, de la Dumnezeu. Rugaţi-vă, aşadar, ca Domnul să ne 
izbăvească din toate nevoile şi primejdiile şi să lucreze, tot mai mult, în noi, Chipul 

Hristosului Său, până ce vom ajunge la desăvârşita asemănare şi unire cu EI, la sta- 
rea bărbatului desăvârșit, la măsura vârstei deplinătăţii lui Hristos. Amin! 


Și apoi se face Otpustul: Doamne, Iisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfinţilor 26 de mucenici din Goţia şi ale tu- 
turor Sfinţilor, miluieşte-ne şi ne mântuieşte pe noi. Amin! 


Sursa: 


https://chirho88888888.wordpress.com/2021/03/20/acatist-intru-lauda-sfintilor-mucenici- 
care-au-patimit-in-gotia/ 


https://acoperamantulmaiciidomnului.wordpress.com/2018/06/02/acatist-intru-lauda- 
sfintilor-martiri-care-au-patimit-in-gotia-pomenirea-lor-la-26-martie/ 

Vieţile Sfinţilor - Viaţa Sfinţilor 26 de mucenici din Goţia 


Sfinţi 26 de mucenici au pătimit în Goţia, din care doi au fost preoți: Vatus şi Vir- 
ca; cu acesta din urmă au pătimit şi doi fu şi trei fiice ale lui; apoi unul, Aprilla, a 
fost monah; unsprezece au fost mireni: Avip, Agna, Riax, Igatrax, Iscoos, Sila, Si- 
ghita, Suiril, Seimvla, Terma, Filga; și şapte femei: Ana, Alla, Varis, Moico, Ma- 
mica, Birgo și Animais. 


Acești sfinți au trăit pe vremea lui lungurih, împăratul goților şi a lui Graţian, îm- 
păratul romanilor. lar pentru dragostea lui Hristos au primit cununa muceniciei 
prin foc, atunci când lungurih a dat poruncă să se dea foc bisericii în care se găseau 
adunaţi la rugăciune cei douăzeci şi şase de sfinți mucenici. 


Tot atunci s-a mai întâmplat să ardă şi un om oarecare, al cărui nume nu s-a păs- 
trat, care aducea prinosul lui la altar. 


XP PP PP IP IP 3 II II II II IE E E E XX 
Xp PP IP IP IP 3 E II II II 2 E E E E E XX 


Ar Dr Dr dr Ar De Dr dr dr Dr Dr dr dr dr dr dr dr De de dr dr Ar A A 


De De de De Dr De De De De De De dr Dr De De De dr De dr Dr De de de dr dr d 


Xp XP XP IP 3 IE E 2 E 30 E 3 2 2 2 2 E 30 E IE IE 2 E DD XX 


Calendar Ortodox - Odovania praznicului Bunei Vestiri; Soborul Sfântului 
Arhanghel Gavriil; Sfântul mucenic Montanus, preotul şi soţia sa, Maxima; 
Sfinţii 26 de mucenici din Goţia 


“CEDARE EEE E 0 RER RAI 
SEE, MAX SE MIC MORT, 


1. Edictele de persecutare a creştinilor, de la începutul veacului al IV-lea, pre-ve- 
deau dărâmarea locaşurilor lor de cult, interzicerea adunărilor, arderea cărților 
sfinte şi distrugerea arhivelor, pierderea averii şi funcţiilor de stat pe care le deţinu- 
seră credincioşii, exilul şi pedepsirea aspră a clericilor care nu apostaziază de la 
credinţa în Hristos. 


Al patrulea edict de persecuție, din ianuarie-februarie 304, smuls lui Dioclețian de 
Maximian Galeriu, era şi mai aspru decât cele trei publicate mai înainte, căci el 
imita edictul împăratului Deciu din 249, acela care declarase război general creş- 
tinismului până la nimicirea lui totală. 

Prevederile de mai sus s-au aplicat cu cea mai mare stricteţe în părțile răsăritene şi 
în provinciile dunărene ale Imperiului Roman, unde domneau Dioclețian, cu reşe- 
dinţa la Nicomidia, în provincia Bitinia, şi ginerele său, Galeriu, care-şi avea reşe- 
dinţa la Sirmium (azi Mitroviţa, în Serbia), în provincia romană Pannonia Inferior. 


De aceea numeroşi creştini şi clerici au căzut martiri în greaua prigoană dezlănţuită 
de către cei doi împărați. 


Ar De dr dr Ar Dr Dr dr dr dr De dr dr dr Dr dr dr Dr de dr dr Ar A A 


Xp E PP IP IP IP 3 II II II II 2 E E E E XXX 


De De de De Dr De De De De De De Dr Dr de De De dr De Dr Dr de de de dr drd 


Xp XP XP IP 5 IP E 2 E 30 E 3 2 2 2 2 E 30 E IE IE 2 E E XX 


Măsurile de persecuție ale celor patru edicte s-au aplicat şi în cetatea Singidunum 
(azi Belgrad), aşezată pe Dunăre, în provincia amintită, locuită atunci de strămoşii 
noştri daco-romani. Astfel, la 26 martie 304, a pătimit pentru credinţa în Domnul 
Hristos preotul daco-roman Montanus şi soția sa, Maxima. 


Martiriul lor s-a petrecut astfel: văzând preotul Montanus că mai marele cetăţii 
Singidunum face începutul prigonirii slujitorilor lui Hristos, şi-a adus aminte de 
cuvintele Domnului, care a spus: «lar când vă vor urmări în cetatea aceasta, fugiți 
în cealaltă» (Matei 10, 22). 


EI a plecat deci din Singidinum la Sirmium, reşedinţa prefecturii în care locuia, 
unde l-au prins prigonitorii şi l-au adus în faţa lui Probus, guvernatorul Pannoniei 
Inferior. 


lar acesta, stând pe scaunul de judecată, a început cercetarea preotului Montanus, 
întrebându-l cum se numeşte, dacă este creştin şi ce îndeletnicire are. Slujitorul 
altarului a răspuns cu curaj că este creştin şi preot al Bisericii lui Hristos din 
Singidunum. 


Probus l-a îndemnat să se supună poruncilor împăraţilor şi să aducă jertfă zeilor. 
Preotul Montanus a răspuns astfel: «Cine cinsteşte pe zei şi nu pe Dumnezeu va fi 
smuls din rădăcină». 


Guvernatorul insistă în continuare: «Impăraţii prea îndurători au poruncit ori să 
aduci jertfe, ori să fu pus la chinuri». 


Fiind silit să aleagă între călcarea legilor sfinte şi schingiuire, slujitorul Domnului a 
mărturisit neclintit credinţa sa creştină: «Eu am primit învăţătura să îndur mai bine 
chinurile decât, lepădându-mă de Dumnezeu, să aduc jertfă demonilor». 


La ameninţarea repetată cu caznele, Montanus a răspuns: «Mă bucur dacă ai să faci 
aşa ceva, ca să mă aflu şi eu părtaş la Patimile Domnului meu, lisus Hristos». 
Probus a poruncit să fie pus la chinuri numaidecât; şi pe când îl schingiuiau cu 
cruzime, el îl întrebă: «Ce zici, Montanus, aduci acum jertfă zeilor?». 


lar preotul replică senin: «Mă aduc jertfă prin chinurile acestea Dumnezeului meu, 
Căruia mereu l-am jertfit». 

Atunci Probus, văzând tăria şi îndelunga răbdare a desăvârşitului preot, a chemat 
pe Maxima, soţia acestuia, crezând, nelegiuitul, că femeia, mai slabă din fire fiind, 
se va înduioşa de chinurile soţului ei şi-l va îndemna să jertfească zeilor. 


Dar spre uimirea păgânului, Maxima preoteasa a cerut să fie şi ea dusă la munci, ca 
să se facă părtaşă la Patimile Mântuitorului. 


Uluit de curajul celor doi soţi, guvernatorul glăsui tulburat: «Voi, creştinii, sunteți 
nebuni, nu preţuiți viaţa!». 


Folosind cuvintele Sfântului apostol Pavel, preotul Montanus zise: «-Dumnezeu 
Şi-a ales pe cele nebune ale lumii, ca să ruşineze pe cei înţelepţi» (1 Cor. 1,27). 


Guvernatorul Probus a stăruit pe lângă Montanus să jertfească, spre a nu fi chinuit 
ŞI mai rău. 


Dar acesta a consimţit: «Fă ce vrei; ai să vezi câtă răbdare îmi va da mie Domnul 
lisus Hristos împotriva curselor tale». 


Probus, văzând răbdarea şi stăruința preotului Montanus şi a soţiei sale, Maxima 
preoteasa, în credinţa Domnului şi Mântuitorului Hristos, a dat hotărârea aceasta: 
«Poruncesc ca Montanus şi Maxima să fie aruncaţi în râu, fiindcă s-au arătat 
nesupuşi poruncilor împărăteşti». 


Iar fericitul Montanus şi soţia sa Maxima, auzind această hotărâre de moarte, ca şi 
cum ar fi primit un dar nepreţuit, slăviră pe Dumnezeu: «Mulţumim ie, Doamne 
lisuse Hristoase, că ne-ai dat răbdare şi ne-ai găsit vrednici de mărirea cea veş- 
nică». 


ŞI pe când slujitorii demonilor au ajuns cu ei la malul râului Sava, la vărsarea lui în 
Dunăre, şi le-au legat câte o piatră de gât, înainte de a-i arunca, robul lui Dumne- 
zeu ridicându-şi mâinile către cer s-a rugat şi mai fierbinte: «Doamne lisuse 
Hristoase, care Te-ai jertfit pentru mântuirea lumii, primeşte sufletele robilor Tăi, 
Montanus şi Maxima, care pătimesc pentru numele Tău. 


Sporeşte, Doamne, şi apără turma cea credincioasă a Bisericii Tale din Singidunum 
şi de prin toate văile Dunării. Cu ochii minţii văd, Stăpâne, cum în această latură 
de pământ se ridică un popor nou, care cheamă numele Tău cel sfânt prin biserici, 
în limba romană». 

Astfel, nelegiuiţii înecară în râul Sava pe cei doi neînfricaţi fu ai Bisericii. Valurile 
apelor traseră la maluri moaştele lor prea cinstite. lar credincioşii, întru ascuns, le 
ridicară şi păstrară trupurile lor cu scumpătate, ca pe nişte odoare de mare preţ. 


În acest chip au primit cununa de martiri robul lui Dumnezeu, Sfântul Montanus, 
preotul bisericii din Singidunum, împreună cu soția sa, Maxima preoteasa, pe 
vremea păgânului stăpânitor Dioclețian şi a cârmuitorului Probus, împărăţind în 
veci Domnul lisus Hristos. 


2. În Biserica Ortodoxă se mai face pomenirea Soborulului Sfântului Arhanghel 
Gavriil - Sfântul Arhanghel Gavriil este pentru oameni îngerul milostivirii şi al 
bunăvoinţei dumnezeieşti. 


Fiinţă de foc şi dăruită vederii slavei dumnezeieşti, Arhanghelul Gavriil a fost 
desemnat de Domnul ca „duh slujitor, trimis ca să slujească pentru cei ce vor fi 
moştenitorii mântuirii“ (Evrei 1, 14). 


Potrivit Sfântului Proclu al Constantinopolului, numele lui înseamnă „Dumnezeu 
şi om“ şi a fost rânduit de Dumnezeu să vestească tainele legate de Întruparea 
Domnului nostru lisus Hristos. Încununarea acestei misiuni a fost acel „Bucură- 
te!““ adresat Maicii Domnului. 

3. Sfinţii 26 de mucenici au pătimit în Goţia, din care doi au fost preoţi: Vatus şi 
Virca; cu acesta din urmă au pătimit şi doi fu şi trei fiice ale lui; apoi unul, Aprilla, 
a fost monah; unsprezece au fost mireni: Avip, Agna, Riax, Igatrax, Iscoos, Sila, 
Sighita, Suiril, Seimvla, Terma, Filga; şi şapte femei: Ana, Alla, Varis, Moico, 
Mamica, Birgo şi Animais. 


Aceşti sfinți au trăit pe vremea lui lungurih, împăratul goților şi a lui Graţian, îm- 
păratul romanilor. lar pentru dragostea lui Hristos au primit cununa muceniciei 
prin foc, atunci când lungurih a dat poruncă să se dea foc bisericii în care se găseau 
adunaţi la rugăciune cei douăzeci şi şase de sfinți mucenici. Tot atunci s-a mai în- 
tâmplat să ardă şi un om oarecare, al cărui nume nu s-a păstrat, care aducea pri- 
nosul lui la altar. 

Sfinţii 26 de mucenici care au pătimit în Goţia (26 martie) 


Pe la mijlocul veacului al III-lea, pe pământul României de azi - locuit pe atunci de 
daco-romani, strămoşii noştri - s-au aşezat treptat triburi de goți, prima populaţie 
migratoare care a ajuns la noi. Mai târziu, prin secolul al IV-lea, goții s-au în- 
dreptat spre apusul Europei. Unii dintre ei cunoscuseră învăţătura creştină încă 
înaintea aşezării lor printre daco-romani, pe când se găseau în teritoriile din nordul 
Mării Negre. Aşezându-se printre daco-romani, poate că unii din ei vor fi lucrat 
pentru încreştinarea unor goți. 


În secolul al IV-lea, goții de la noi aveau propriul lor episcop, pe Ulfila, un om în- 
văţat, care a făcut misiune printre ei peste 40 de ani. El a predicat în teritoriile 
nord-dunărene în limbile latină, greacă şi gotică, a creat un alfabet pentru ei şi a 
tradus aproape toată Biblia în limba gotică. Activitatea lui a fost tulburată, nu peste 
mult timp, de o prigoană dezlănţuită împotriva goților creştini de către con- 
ducătorul lor Aorich, în anul 348. De aceea, Ulfila a fost nevoit să se refugieze în 
sudul Dunării, în provincia romană Moesia Inferior, aşezându-se, probabil, în 
cetatea Durostorum, în care şi-a continuat lucrarea misionară până la moarte, prin 
anii 381 — 383. 


O nouă persecuție împotriva creştinilor din nordul Dunării a dezlănţuit regele got 
Athanaric prin anii 370 — 372. Cu puţin înainte, împăratul Valens al Constantino- 
polului l-a biruit pe Athanaric într-o luptă. Drept răzbunare, a pornit această per- 
secuţie, socotind că goții şi daco-romanii creştini ar fi avut legături cu împăratul 
Valens, care era creştin, în cursul persecuției au pătimit pentru Hristos mai mulți 
goți creştini. 

Numele unora din ei sunt cunoscute dintr-un fragment de calendar got, păstrat nu- 
mai pentru zilele de 23 octombrie - 30 noiembrie, dar şi din anumite acte martirice. 
Ar fi fost în număr de 26. Toţi au îndurat martiriul din porunca unui conducător got 
cu numele Vingurich. Se spune că au fost arşi de vii într-o biserică, undeva la văr- 
sarea râului Argeş în Dunăre. 


Rămăşiţele lor pământeşti au fost strânse de o creştină cu numele Gaatha, soţia 
unui conducător got şi fiica ei Dulcilla, care le-au dus, cu ajutorul creştinului Ve- 
Ilas, în oraşul Cizic, în apropiere de Constantinopol, unde trăiau mai mulţi goți cre- 
ştini. Dulcilla a rămas acolo, iar Gaatha şi Vellas, reîntorşi între goții de la noi, au 
fost ucişi cu pietre. 

Sfinţii 26 de mucenici din Goţia 


Preoţii Vatus şi Virca; monahul Aprilla; mirenii Avip, Agna, Riax, Igatrax, Iscoos, 
Sila, Sighita, Suiril, Seimvla, Termie, Filga; şi mirenele Ana, Alla, Varis, Moico, 
Mamica, Birgo, Animais; regina Gata şi prinţesa Duclida, s-au numărat printre cei 
26 de mucenici care au fost ucişi de goți în jurul anului 375 sub lungurih, un per- 
secutor al creştinilor. 


Sinaxarul antic al Bisericii gotice înregistrează martiriul a 26 de creştini, în vremea 
împăraţilor Valentinian, Valens şi Graţian. 


Istoricul Sozomen aminteşte că regele Atanaric s-a umplut de mânie să-şi vadă su- 
puşii îmbrăţişând creştinismul, în urma predicării episcopului arian Ufilas. Aşa în- 
cât, el a ordonat ca mulți dintre ei să fie torturați şi executaţi, adesea fără proces. 


Trimişii regelui Atanaric au aşezat o statuie într-un car şi l-au amplasat în faţa cor- 
turilor pe care creştinii le foloseau pentru slujbele bisericeşti. Cei care se închinau 
idolului şi aduceau jertfe erau cruţaţi, restul arşi de vii chiar în cort. 


lungurih a ordonat să ardă o astfel de biserică, chiar în timpul dumnezeieştii slujbe. 
În flăcări, 308 persoane au pierit, dintre care au rămas cunoscute cu numele doar 
douăzeci şi una. A mai existat, de asemenea, un om necunoscut care a intrat şi el în 
cort, mărturisind pe Hristos. EI a fost martirizat cu ceilalţi. Diferite manuscrise re- 
levă unele variante ale numelor lor. 


Pe timpul domniei lui Valentinian şi Teodosie (383-392), văduva regelui got, Gata 
(care era creştină ortodoxă) şi fiica ei Duclida au luat Sfintele moaşte ale Sfinților 


Ar De dr de dr De Dr dr dr dr De dr dr dr Dr dr dr De de dr dr Ar A A 


Xp E PP IP IP IP 3 II II II II 2 E E E E E XX 


De De de De Ar De e De De Dr De dr Dr De De De de De Dr De De de de dr dr 


mucenici şi le-au dus în Siria, cu ajutorul unor preoţi şi al unui mirean numit Tie- 
las. 


Gata s-a întors, mai târziu, în ţara ei maternă, unde a fost ucisă şi a murit ca mu- 
ceniță, împreună cu fiul său Agaton. 


Sfintele moaşte ale Sfinților mucenici au fost lăsate Duclidei, care a mers la Cizic, 
în Asia mică, şi a dăruit câteva dintre ele pentru întemeierea unei biserici. 


Sfânta Duclida s-a mutat la Domnul, cu pace. 


Sfinţii mucenici sunt cinstiţi pe 23 octombrie, în calendarele gotice. 

Bucurați-vă, Sfinţilor 26 de mucenici din Goţia! 

